Kolmen ihmisen kerrotaan saaneen surmansa ammuskelussa Imatralla.

Imatralla ammuskeltiin puoliltaöin.

Lähteiden mukaan ammuskelussa kuoli kolme ihmistä.

Poliisi kertoo antavansa lisätietoja aamulla.

Imatralla Koskenpartaalla on tapahtunut puolenyön aikaan ampumavälikohtaus.

Poliisin mukaan tekijä on otettu kiinni ja alue on eristetty.

Paikalla olleiden, Iltalehteen yhteydessä olleiden silminnäkijöiden mukaan ainakin kolme ihmistä on kuollut ammuskelussa. Silminnäkijöiden mukaan ammuskelu tapahtui ravintola Vuoksenvahdin edustalla Imatran keskustassa. Myös Yle uutisoi yhdeltä aamuyöllä kolmen ihmisen kuolleen ammuskelussa.

Etelä-Saimaan mukaan paikalta heti kiinni otettu tekijä on mies. Poliisi ei ole vahvistanut tietoja uhreista tai epäillystä.

Poliisi on ollut vaitonainen tapauksesta. Lisätietoa ampumisesta poliisi kertoi antavansa vasta aikaisintaan aamukymmeneltä.

Iltalehti seuraa tilannetta.

Olitko paikalla? Ota yhteyttä numeroon 010 665 8006 tai lähetä kuva tai video numeroon 13322 tai sähköpostitse il.toimitus@iltalehti.fi.